|  |
| --- |
| **MINISTERSTVO VNÚTRA SLOVENSKEJ REPUBLIKY**OKRESNÝ ÚRAD KEŽMAROKDr. Alexandra 61, 060 01 Kežmarok*podľaMetodiky poskytovania, monitorovania a hodnotenia regionálneho príspevku plánu rozvoja najmenej rozvinutého okresu podľa zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov (ďalej len „metodika“)***v y h l a s u j e****výzvu na predkladanie žiadosti o poskytnutie regionálneho príspevku** (ďalej len **„výzva“**)  |
| 1. Vyhlasovateľ výzvy | Okresný úrad Kežmarok |
| 2. Dátum zverejnenia výzvy | **08. 08. 2022** |

|  |  |
| --- | --- |
| 3. Termín na podanie žiadostí[[1]](#endnote-1)) | **08. 08. 2022 - 09. 09. 2022** |
| 4. Finančné prostriedky vyčlenené na výzvu  | **1 617 574,00 eur** |
| 5. Minimálna a maximálna výška regionálneho príspevku | Minimálna výška regionálneho príspevku je 20 000,00 eur.Maximálna výška regionálneho príspevku je 200 000,00 eur.  |
| 6. Aktivity plánu rozvoja | **Aktivita A: Zamestnanosť - vytváranie pracovných miest pre UoZ a znevýhodnené skupiny na trhu práce**Opatrenie A1: Podpora integračných sociálnych podnikov a komunálnych podnikovOpatrenie A2: Podpora podnikov v poľnohospodárskej a lesníckej výrobe v oboroch náročných na zastúpenie manuálnej práceOpatrenie A3: Podpora podnikov realizujúcich duálne vzdelávanie a praktickú výučbu v spolupráci so SOŠOpatrenie A4: Podpora MSP v oblasti priemyselnej výroby, stavebníctva a služiebOpatrenie A5: Podpora vytvárania pracovných miest v oblasti sociálnych služieb a vzdelávania**Aktivita B: Cestovný ruch** Opatrenie B1: Podpora dobudovanie a modernizácie nosných produktov cestovného ruchuOpatrenie B2: Podpora inovatívnych foriem ubytovania v prepojení na prírodu a tradície Opatrenie B3: Podpora aktivít zdôrazňujúcich význam kultúry, histórie a tradícií v cestovnom ruchuOpatrenie B4: Podpora MSP v oblasti tradičnej výroby, ako podporného prvku cestovného ruchu |
| 7. Oprávnené obdobie vzniku nákladov2) | **od 27. 07. 2022** |
| 8. Oprávnení predkladatelia projektov3) (žiadatelia) | 1. regionálna rozvojová agentúra;
2. slovenská časť euroregiónu;
3. európske zoskupenie územnej spolupráce4);
4. občianske združenie;
5. nezisková organizácia poskytujúca všeobecne prospešné služby;
6. obec;
7. vyšší územný celok;
8. registrovaný sociálny podnik5);
9. Slovenský Červený kríž;
10. registrovaná cirkev alebo náboženská spoločnosť so sídlom na území Slovenskej republiky6);
11. právnická osoba so sídlom na území Slovenskej republiky, ktorá odvodzuje svoju právnu subjektivitu od registrovanej cirkvi alebo náboženskej spoločnosti;
12. záujmové združenie právnických osôb so sídlom na území Slovenskej republiky;
13. rozpočtová organizácia alebo príspevková organizácia, ktorej zriaďovateľom je vyšší územný celok alebo obec;
14. škola alebo školské zariadenie7);
15. vysoká škola so sídlom na území Slovenskej republiky8);
16. obchodná spoločnosť alebo družstvo;
17. iné právnické osoby neuvedené v bode a) až p);
18. fyzické osoby – podnikatelia.
 |
| 9. Kontakty pre účely konzultácií9) | **Okresný úrad Kežmarok**Mgr. Veronika Gromanováe-mail: veronika.gromanova@minv.sktel.: 052/4261510Mgr. Dominika Scholtze-mail: dominika.scholtz@minv.sktel.: 052/4261510 |
| 10. Spôsob predkladania žiadostí10) | Žiadateľ predkladá projekt na predpísanom formulári žiadosti o poskytnutie regionálneho príspevku podľa prílohy č. 4 metodiky, ktorá je zverejnená na webovej stránke: <https://www.nro.vicepremier.gov.sk/dokumenty/index.html#metodicke-usmernenia-a-statuty>Úplne a správne vyplnený formulár žiadosti zasiela v lehote uvedenej vo výzve:1. prostredníctvom Ústredného portálu verejnej správy elektronicky podpísaný kvalifikovaným elektronickým podpisom do elektronickej schránky OÚ Kežmarok s označením predmetu **„Žiadosť o poskytnutie regionálneho príspevku k Výzve č. 1/OÚ-KK/2022 “**, alebo
2. prostredníctvom Ústredného portálu verejnej správy ako všeobecné podanie, alebo
3. prostredníctvom poštovej služby doporučene na adresu **OÚ Kežmarok, Dr. Alexandra 61, 060 01 Kežmarok** s uvedením identifikátora **„Výzva č. 1/OÚ-KK/2022“**, alebo
4. osobne do podateľne OÚ Kežmarok. V tomto prípade žiadateľ zároveň zašle žiadosť v rovnakom termíne aj elektronickou poštou (e-mailom) na adresy veronika.gromanova@minv.sk a dominika.scholtz@minv.sk s uvedením identifikátora **„Výzva č. 1/OÚ-KK/2022“** v predmete správy.
 |
| 11. Zoznam neoprávnených výdavkov | Medzi výdavky nesmú byť zaradené nasledujúce (neoprávnené) výdavky:1. splácanie leasingu, úverov, pôžičiek a úrokov z prijatých pôžičiek vrátane úrokov z omeškania, zmluvných pokút a sankcií uložených podľa osobitných predpisov (napr. pokuta, odvod, penále a pod.) a iných obdobných sankcií;
2. výdavky na súdne a správne poplatky;
3. výdavky na úhradu záväzkov alebo refundáciu výdavkov žiadateľa o regionálny príspevok na projekt z predchádzajúcich rokov;
4. výdavky na krytie majetkovej účasti v inej právnickej osobe alebo na založenie alebo zriadenie inej právnickej osoby ako rozpočtovej alebo príspevkovej organizácie;
5. krytie straty z vlastnej činnosti alebo z činnosti tretích strán;
6. úhrada dane z pridanej hodnoty, ak si prijímateľ môže uplatniť odpočítanie dane z pridanej hodnoty, a to aj v prípade, ak ju prijímateľ v skutočnosti nezíska späť;
7. výdavky na poistenie osôb a majetku, havarijné poistenie vozidla;
8. výdavky na nákup kolkov a cenín;
9. úhrada výdavkov, ktoré nemajú priamy vzťah k projektu;
10. prémie, bonusy, odmeny;
11. pomerná časť osobných výdavkov, ktorá nezodpovedá pracovnému vyťaženiu zamestnanca na danom projekte;
12. mzdové náklady zamestnancov, ktorí sa nepodieľajú na realizácii projektu;
13. nemocenské dávky hradené zo strany Sociálnej poisťovne;
14. výdavky na odstupné a odchodné;
15. cestovné za použitie taxi služby;
16. bankové poplatky;
17. výdavky na vypracovanie projektovej dokumentácie k rôznym stavbám alebo rekonštrukciám, na ktoré nemajú zabezpečené ďalšie financovanie zo strany žiadateľa.
 |
| 12. Kritéria11) | Hlavným cieľom výzvy je podpora zamestnanosti, t. j. hodnotiace kritéria s dôrazom na rozvoj a vytváranie nových a udržateľných pracovných miest.Riadiaci výbor posudzuje kritériá, ktoré sú uvedené v prílohe č. 2 metodiky.  |
| 13. Ďalšie podmienky poskytnutia regionálneho príspevku  | 1. Splnenie podmienky uvedenej v § 8 ods. 7 zákona č. 336/2015 Z. z. o podpore najmenej rozvinutých okresov - ak má byť regionálny príspevok poskytnutý na výstavbu, zmenu stavby alebo stavebné úpravy, žiadateľ predkladá jeho vlastnícke právo alebo iné právo k pozemku alebo stavbe a jeho záväzok, že tieto práva k pozemku alebo stavbe sa nezmenia najmenej po dobu piatich rokov od dokončenia výstavby, dokončenia zmeny stavby alebo dokončenia stavebných úprav – preukázanie tejto podmienky žiadateľa) uvedie vo formulári žiadosti v 3. časti a to konkrétne: číslo parcely, katastrálne územie, druh pozemku, číslo listu vlastníctva; a b) predloží nájomnú zmluvu alebo iný doklad preukazujúci právny vzťah k pozemku alebo stavbe po dobu piatich rokov.2. Ak je účelom žiadosti o poskytnutie regionálneho príspevku výstavba, zmena stavby alebo stavebné úpravy, žiadateľ predkladá aj povolenia a stanoviská vydané v zmysle zákona č. 50/1976 Zb. o územnom plánovaní a stavebnom poriadku (stavebný zákon) napr. stavebné povolenie, oznámenie k ohláseniu drobnej stavby atď. V prípade, ak je účelom žiadosti o poskytnutie regionálneho príspevku okrem výstavby, zmeny stavby alebo stavebných úprav aj projektová dokumentácia na tento projekt, tieto doklady nie je potrebné k tomuto projektu predložiť.3. Splnenie podmienky Schémy na podporu lokálnej zamestnanosti II (schéma pomoci de minimis) DM-18/2021 – oprávnený žiadateľ musí byť registrovaný (založený) na území Slovenskej republiky minimálne 3 roky ku dňu predloženia žiadosti (okrem príjemcov registrovaných v registri sociálnych podnikov - § 27 zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov)4. Splnenie podmienok Schémy na podporu lokálnej zamestnanosti II (schéma pomoci de minimis) DM-18/2021 v aktuálnom znení a Schémy minimálnej pomoci na podporu najmenej rozvinutých okresov v odvetví poľnohospodárskej prvovýroby (schéma pomoci de minimis) Schéma DM-7/2019 v aktuálnom znení |
| 14. Ďalšie informácie | Príloha č. 1 k výzve: Hodnotiaci hárok člena riadiaceho výboru pre posudzovanie žiadostí o poskytnutie regionálneho príspevku;Príloha č. 2 k výzve: Vzor kontrolného listu k žiadosti o poskytnutie regionálneho príspevku. |

V Kežmarku, 04. 08. 2022

 ..............................

 prednosta

 Okresného úradu Kežmarok

1. ) Odporúčaná lehota je minimálne 4 týždne od zverejnenia;

2) Od 1. januára príslušného roka, pre ktorý sa výzva vyhlasuje;

3) V prípade špecifických aktivít uvedených v pláne rozvoja príslušného okresu, môžu byť upravené aj konkrétnejšie

4) Zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov;

5) Zákon č. 112/2018 Z. z. o sociálnej ekonomike a o sociálnych podnikoch a o zmene a doplnení niektorých zákonov v znení neskorších predpisov;

6) Zákon č. 308/1991 Zb. o slobode náboženskej viery a postavení cirkvi a náboženských spoločností v znení neskorších predpisov;

7) Zákon č. 245/2008 Z. z. o výchove a vzdelaní (školský zákon) a o zmene a doplnení niektorých zákonov v znení neskorších predpisov;

8) Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov;

9) Žiadateľ má právo požiadať pri kompletizácii žiadosti o technickú podporu okresný úrad alebo regionálne centrum v príslušnom najmenej rozvinutom okrese alebo iný touto činnosťou poverený subjekt;

10) Žiadateľ predkladá projekt na predpísanom formulári žiadosti o poskytnutie regionálneho príspevku podľa prílohy č. 4 metodiky, ktorý zasiela v lehote uvedenej vo výzve:

a) prostredníctvom Ústredného portálu verejnej správy (Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

Elektronická podateľňa: <http://podatelna.gov.sk>.

Žiadosť podpísaná elektronickým podpisom (ČL. 3 ods. 12 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/S (Ú. V. EÚ L 257, 28. 8. 2014)) a všetky jej prílohy musia byť zaslané do elektronickej schránky okresného úradu s označením predmetu „Žiadosť o poskytnutie regionálneho príspevku“ ako všeobecné podanie; alebo

b) prostredníctvom poštovej služby doporučene na adresu okresného úradu uvedenú vo výzve alebo osobne do podateľne okresného úradu. V tomto prípade žiadateľ zároveň zašle žiadosť aj v rovnakom termíne aj elektronickou poštou (e-mailom) na adresu uvedenú vo výzve okresného úradu.

11) Kritéria sú uverejnené vyhlasovateľom spolu s výzvou. [↑](#endnote-ref-1)